लिट्टी – चोखा बनावे के तरीक़ा
लिट्टी चोखा बिहार झारखन्ड अऊर उत्तरप्रदेश में खाय जाये वाला पारम्परिक स्वादिष्ट भोजन हा । लिट्टी – चोखा के आप नास्ता , रात के खाना भा छुट्टी के दिन बना के खाई बहुत ही अच्छा लागी , लिट्टी देखे में त बाटी जइसन ही लागे ला , लेकिन थोड़ा सा अन्तर बा । लिट्टी के अन्दर भरल जाये वाला पिठ्ठी सत्तू से बनावल जाला अऊर ई लिट्टी बैगन के चोखा (भुर्ता) या आलू के चोखा के साथ खाइल जाला । मिक्स वेज चोखा अऊर टमाटर के चटनी भी साथ में बनावल जाला त चली आज लिट्टी -चोखा बनावल जाओ ।
आवश्यक समान
⬤ आटा लगावे ख़ातिर
⬤ गेहूं के आटा – 400 ग्राम ( 4 कप)
⬤ अजवायन – आधा चम्मच
⬤ घी भा तेल – आधा कप
⬤ खाये वाला सोडा – 1/3 छोट चम्मच से
⬤ नमक (नून ) – 3/4 छोट चम्मच से
सत्तू बनावे ख़ातिर आवश्यक सामान
⬤ सत्तू – 200 ग्राम (2 कप)
⬤ अदरक – 1 इंच लम्बा टुकड़ा
⬤ हरियर मरीचा – 2-4
⬤ हरियर धनियां पत्ता – आधा कप बारीक कतरल
⬤ जीरा – 1 छोट चम्मच से
⬤ सरसों के तेल – 2 छोट चम्मच से
⬤ अचार के मसाला – 2 टेबल स्पून
⬤ नीबू – 1 नीबू के रस
⬤ काला नमक – आधा चम्मच
⬤ नमक – स्वादानुसार
आवश्यक समान
चोखा के पारम्परिक तरीका से चौखा सिर्फ हरियर मरीचा अऊर निमक (नून ) डाल के बनावल जाला , टमाटर, अदरक अऊर हरियर धनिया डाल के चोखा अऊर भी स्वादिष्ट लागेला .
⬤ बड़ा बैगन – 400 ग्राम (1 या 2 बैगन)
⬤ टमाटर – 250 ग्राम ( 4 टमाटर मध्यम आकार के)
⬤ हरियर मरीचा – 2-4 (बारीक कतरल )
⬤ अदरक – 1 1/2 इंच टुकड़ा ( बारीक कतरल)
⬤ हरियर धनियां – 2 टेबल स्पून ( बारीक कतरल)
⬤ निमक (नून ) – स्वादानुसार ( एक चम्मच)
⬤ सरसों के तेल – 1-2 चम्मच
बनावे के तरीका
लिट्टी ख़ातिर आटा लगाई
आटा के छान के बर्तन में निकाली , आटा में घीव , खाये वाला सोड़ा , अजवायन अऊर निमक डाल के अच्छा से मिला लिहि , गुनगुना पानी के सहायता से नरम आटा गूथ लिहि . गूथल आटा के करीब आधा घंटा तक कवनो चीज से तोप (ढक ) के रख दिही . अब लिट्टी बनावे ख़ातिर आप के आटा तैयार बा ।
लिट्टी में भरे ख़ातिर सातु तइयार करी
अदरक के अच्छा से धो लिहि , अब अच्छा से छिल के छोट – छोट टुकड़ा में काट लिहि (कद्दूकस भी कर सकेनी ). हरियर मरीचा के डंठल के तोड़ लिहि , अब मरीचा के धो के बरीक क़तर लिहि . हरियर धनिया के अच्छा से धो के बारीक क़तर लिहि , सत्तू के कवनो बर्तन में निकाल लिहि , कतरल अदरक, हरियर मरीचा , धनियां, नीबू के रस,निमक , काला निमक , जीरा, सरसों के तेल अऊर अचार के मसाला मिला लिहि , अगर पिठ्ठी सुखला नीयन लागत बा त 4-5 टेबल स्पून डाली , पिठ्ठी के आतना गीला करे के बा की उ , लड्डू बांधला पर बंध जाय, सभ चीज के अच्छा से मिला लिहि , सत्तू तैयार बा ।
लिट्टी – कइसे बनी ?
गूथल आटा के मध्यम आकार के लोइयां बना ली . लोई के अंगूरी के सहायता से 2-3 इंच के व्यास में बड़ा कर ली, कटोरी जइसन बना लिहि , एह पर 1 – 1 1/2 छोट चम्मच के अन्दाज से सत्तू राखी अऊर आटा के चारो ओर से उठा के बंद कर दिही अऊर गोल बना ली , अब गोली के अपना हथेली से दबा के थोड़ा चपटा बना लिहि , लिट्टी के आग पर सेके ख़ातिर तइयार रही ।
गोइठा (तंदूर ) , के आग बना लिहि और लोइया के आग में रख दिहि अऊर पलट पलट के ब्राउन होखे तक सेकि. (पारम्परिक रूप से लिट्टी गोइठा पर ही सेकल जाला )
चोखा – कइसे बनी ?
बैगन अऊर टमाटर धोइ अऊर भून लीही , अब कुछ देर तक ठंडा करी , छिलका उतार लिहि , कवनो बर्तन में रख के अच्छा से मिस लिहि , कतरल मशाला के , तेल डाल के अच्छा से मिलाइ. बैगन के चोखा तैयार बा । आप लहसुन अऊर प्याज पसन्द करेनी तब 5-6 लहसन के कली छीलि बारीक कतरि अऊर एक प्याज छीलि, बारीक कतरि ई सब भी एह बैगन में मिला लीही .
आलू का चोखा – कइसे बनी ?
उबलाल आलू 4-5 गो छील के बारीक तोड़ ली, कतरल अदरक, हरियर मरीचा , हरियर धनिया , लाल मारीचा , निमक मिलाइ, आलू के चोखा तैयार बा । चली अब खाये के बारी बा ।
चोखा बर्तन में डाली , गरमा गरम लिट्टी के पिघलल घी में डुबाई , लिट्टी के बिच से तुर के भी घी में डूबा सकत बानी , चोखा के साथ, हरियर धनिया के चटनी के साथ परोसि अऊर खाइ।
bho_Deva bho_Deva mag_Deva bho_Deva hin_Deva mai_Deva bho_Deva mag_Deva bho_Deva bho_Deva bho_Deva bho_Deva mai_Deva bho_Deva mai_Deva bho_Deva bho_Deva bho_Deva hne_Deva hin_Deva mag_Deva bho_Deva awa_Deva mag_Deva mar_Deva bho_Deva hne_Deva mai_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva